2016.gada 16.jūnijā ir saņemti jautājumi par slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikumu no ieinteresētā piegādātāja “…..”.

1. Jautājums: Vai veikta padziļināta uzņēmuma finanšu, nodokļu un juridiskā analīze (angļu val.: due diligence) apliecina pieredzi “uzņēmumu novērtēšanā”, kas minēta Nolikuma 7.4.2.1.4. un 7.4.2.2.2. apakšpunktos?

Lūgums detalizētāk skaidrot, kas tiek saprasts ar “uzņēmumu novērtēšanu” iepriekšminēto Nolikuma apakšpunktu izpratnē?

Atbilde: Nē, veikta padziļināta uzņēmuma finanšu, nodokļu un juridiskā analīze neapliecina pieredzi “uzņēmumu novērtēšanā”, kas minēta slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikuma 7.4.2.1.4. un 7.4.2.2.2. punktos.

Ar terminu “uzņēmumu novērtēšana” tiek saprasta uzņēmumu tirgus vērtības noteikšana saskaņā ar Standartizācijas likumā noteiktajā kārtībā Latvijā atzītiem (apstiprinātiem/adaptētiem un reģistrētiem) īpašuma vērtēšanas standartiem un metodēm.

2. Jautājums: Vai Nolikuma 7.4.2.2.3. apakšpunkta zemteksta piezīmē minētais, ka “kvalifikācijas prasības attiecībā uz finanšu speciālistu projektu pieredzi, kas minētas 7.4.2.2.2. un 7.4.2.2.3. apakšpunktā, attiecas uz abiem speciālistiem kopā” pieļauj tādu situāciju, ka:

Piemēram, vienam finanšu speciālistam ir 7.4.2.2.2. apakšpunktā minētā pieredze 1 (vienā) projektā, bet otram finanšu speciālistam ir 7.4.2.2.2. apakšpunktā minētā pieredze vēl 3 (trijos) projektos un visa 7.4.2.2.3. apakšpunktā minētā pieredze?

Atbilde: Jā, slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikuma 7.4.2.2.2. un 7.4.2.2.3. apakšpunktā minētās kvalifikācijas prasības attiecas uz abiem speciālistiem kopā.

3. Jautājums: Vai Nolikuma 7.4.2.3.3. apakšpunkta zemteksta piezīmē minētais, ka “kvalifikācijas prasības attiecībā uz speciālistu projektu pieredzi, kas minētas 7.4.2.3.2. un 7.4.2.3.3. apakšpunktā, attiecas uz abiem speciālistiem kopā” pieļauj tādu situāciju, ka:

Piemēram, vienam speciālistam ir 7.4.2.3.2. apakšpunktā minētā pieredze 1 (vienā) projektā, bet otram speciālistam ir 7.4.2.3.2. apakšpunktā minētā pieredze vēl 2 (divos) projektos un visa 7.4.2.3.3. apakšpunktā minētā pieredze?

Atbilde: Jā, slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikuma 7.4.2.3.2. un 7.4.2.3.3. apakšpunktā minētās kvalifikācijas prasības attiecas uz abiem speciālistiem kopā.

4. Jautājums: Jautājums par Nolikuma 7.4.1. punktu – vai kandidāta “5 (piecu) līdzvērtīgu līgumu” pieredzei ir jānoklāj visos Nolikuma 7.4.1.1. – 7.4.1.3. apakšpunktos minētie darbi (pieredze) vai pietiek, ja pierādot 5 (piecu) līdzvērtīgu līgumu pieredzi tiek noklāts arī viens vai divi no šiem apakšpunktiem?

Atbilde: Slēgta konkursa “Valsts stratēģijas rīcībai ar sabiedrības ar ierobežotu atbildību “Lattelecom” un sabiedrības ar ierobežotu atbildību “Latvijas Mobilais Telefons” kapitāla daļām izstrāde” (PA/2016/42) kandidātu atlases nolikuma 7.4.1.punkts nosaka, ka par līdzvērtīgiem līgumiem tiks uzskatīti arī tādi līgumi, kuru ietvaros ne tikai kopā, bet arī atsevišķi būs veikti 7.4.1.1. – 7.4.1.3. punktos minētie darbi. Tas nozīmē, ka pieci līdzvērtīgi līgumi var būt arī tikai par vienu vai vairākiem 7.4.1.1. – 7.4.1.3. punktos minētajiem darbiem.

5. Jautājums: Jautājums par Nolikuma 7.4.2.1.1., 7.4.2.2.1. un 7.4.2.3.1. apakšpunktiem – vai ar “akadēmisko augstāko” izglītību (Latvijā iegūtu) tiek saprasts bakalaura grāds?

Atbilde: Saskaņā ar Ministru kabineta 2008.gada 2.decembra noteikumiem Nr. 990 “Noteikumi par Latvijas izglītības klasifikāciju” bakalaura grāds ir akadēmiskā augstākā izglītība vai otrā līmeņa profesionālā augstākā izglītība atkarībā no izglītības jomas.

6. Jautājums: Lūdzu, sniedziet precīzāku skaidrojumu, kādas zinātņu nozaru grupas vai apakšgrupas ietilpst Nolikuma 7.4.2.1.1., 7.4.2.2.1. un 7.4.2.3.1. apakšpunktos minētajā zinātnes nozarē “sociālās zinātnes”?

Vai fizika ietilpst šajā zinātnes nozarē?

Atbilde: Izglītības tematiskās jomas un izglītības programmu grupas ir apstiprinātas ar Ministru kabineta 2008.gada 2.decembra noteikumiem Nr. 990 “Noteikumi par Latvijas izglītības klasifikāciju” (2.pielikums). Minētie noteikumi pieejami: <http://likumi.lv/ta/id/184810-noteikumi-par-latvijas-izglitibas-klasifikaciju#piel2&pd=1>. Fizika saskaņā ar iepriekšminētajiem Ministru kabineta noteikumiem neietilpst izglītības tematiskajā grupā “Sociālās zinātnes, komerczinības un tiesības”.